b'\n_START_ARTICLE_\nSpletni panel\n_START_SECTION_\nKlasi\xc4\x8dni paneli\n_START_PARAGRAPH_\nPanelne raziskave v klasi\xc4\x8dnem smislu so raziskave v katerih je isti vzorec ljudi, ki je reprezentativen za dolo\xc4\x8deno populacijo, redno vklju\xc4\x8den v razne oblike anketiranja (anketni vpra\xc5\xa1alniki po po\xc5\xa1ti, telefonsko anketiranje, osebno aketiranje, fokusne skupine,\xe2\x80\xa6).\n_START_SECTION_\nKomuniciranje s \xc4\x8dlani spletnega panela\n_START_PARAGRAPH_\nOsnoven kanal komuniciranja med \xc4\x8dlani spletnega panela in skrbniki je internet oziroma spletna stran, ki je namenjena \xc4\x8dlanom spletnega panela ter elektronska sporo\xc4\x8dila. Na spletni strani se lahko zainteresirane osebe v\xc4\x8dlanijo v spletni panel, mo\xc5\xbeno je spremljanje rezultatov preteklih raziskav, aktivni \xc4\x8dlani spletnega panela lahko preverijo \xc4\x8de so na razpolago kak\xc5\xa1ne nove raziskave, koliko nagrad so prejeli itd. S pomo\xc4\x8djo elektronske po\xc5\xa1te skrbnik spletnega panela k sodelovanju v raziskavah povabi izbrane \xc4\x8dlane spletnega panela, obve\xc5\xa1\xc4\x8da jih o novostih na spletni strani panela ipd.\n_START_SECTION_\nDemografski profili \xc4\x8dlanov\n_START_PARAGRAPH_\nOb v\xc4\x8dlanitvi v spletni panel se vsakega novega \xc4\x8dlana prosi, da skrbnikom spletnega panela zaupa osnovne demografske podatke. Zbrane podatke skrbniki spletnih panelov uporabljajo za izbor najbolj primernih \xc4\x8dlanov spletnega panela za posamezno raziskavo.\n_START_SECTION_\nPrednost spletnih panelov\n_START_PARAGRAPH_\nPrednosti spletnih panelov se izra\xc5\xbeajo pred vsem v kon\xc4\x8dni ceni celotne raziskave, hitrosti zbiranja podatkov ter mo\xc5\xbenosti doseganja specifi\xc4\x8dnih dru\xc5\xbebenih skupin, ki so s klasi\xc4\x8dnimi na\xc4\x8dini anketiranja nedosegljivi (vodilni delavci, ljudje z vi\xc5\xa1jimi prihodki,\xe2\x80\xa6). Prav tako omogo\xc4\x8dajo veliko fleksibilnost pri dostopanju do ciljnih populacij. Nadaljnja prednost spletnih panelov je mo\xc5\xbenost interaktivnega oblikovanja vpra\xc5\xa1alnikov.\n_START_SECTION_\nSlabosti spletnih panelov\n_START_PARAGRAPH_\nSlabosti spletnih panelov izhajajo pred vsem iz naslova vzor\xc4\x8denja. Velik problem pri vzor\xc4\x8denju namre\xc4\x8d predstavlja problem nepokritja (no coverage error). Posamezni segmenti dru\xc5\xbebe namre\xc4\x8d niso navzo\xc4\x8di na spletu. Prav tako se vsi, ki uporabljajo splet, ne v\xc4\x8dlanijo v panela. Problem oblikovanja vzorcev predstavlja tudi odsotnost enotnega vzor\xc4\x8dnega okvirja (pri klasi\xc4\x8dnih oblikah raziskovanja v ta namen slu\xc5\xbeita telefonski imenik ali pa register volilnih upravi\xc4\x8dencev). Zaradi odsotnosti enotnega vzor\xc4\x8dnega okvirja je nemogo\xc4\x8de oblikovati verjetnosti vzorec, zato ve\xc4\x8dina raziskovalnih agencij uporablja kvotno vzor\xc4\x8denje. Pomanjkljivost spletnega anketiranja je tudi relativno kratka zgodovina tega na\xc4\x8dina zbiranja podatkov. To ima za posledico pomanjkanje in neenotnost teoretskih osnov za tovrstno pridobivanje podatkov, storitve \xc5\xa1e niso standardizirane, mnogi raziskovalci zaradi problemov vzor\xc4\x8denja tak\xc5\xa1en na\xc4\x8din anketiranja smatrajo kot neprimeren itd.'